Politico: Viktor Orban a dezbinat Uniunea Europeană şi n-a plătit pentru asta.
Potrivit editorialului din Politico, Orban abuzează de statul de drept. Premierul Ungariei ar fi sfidat regulile impuse de UE. UE urmează să prezinte un raport privind statul de drept în țările membre la data de 30 septembrie.
Viktor Orban a dezbinat Uniunea Europeană şi n-a plătit pentru asta. Este titlul unui articol de analiză din Politico.În editorial, publicaţia arată cum premierul maghiar şi-a făcut propriul joc în interiorul blocului comunitar, cum a sfidat valorile şi regulile impuse la nivel comunitar. În afară de nişte critici şi ameninţări, Bruxelles-ul nu a făcut nimic ca să sancționeze comportamentul lui Orban."Această nouă Ungaria (sub conducerea lui Orban – n.red.) prezintă un puzzle pentru UE, care se pregătește să lanseze primul său raport privind statul de drept în toate cele 27 de țări membre ale blocului. În timp ce Comisia a încadrat raportul ca o nouă garanție pentru protejarea instituțiilor democratice din întreaga Uniune, puțini se așteaptă ca Viktor Orban să înceteze să mai abuzeze de statul de drept", se arată în articol.